L 156/10 Jurnalul Oficial al Uniunii Europene 14.6.2008 REGULAMENTUL (CE) NR. 536/2008 AL COMISIEI din 13 iunie 2008 de stabilire a modalităților de aplicare a articolului 6 alineatul (3) și a articolului 7 din Regulamentul (CE) nr. 782/2003 al Parlamentului European și al Consiliului privind interzicerea compușilor organostanici pe nave și de modificare a acestuia COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 782/2003 al Parla- mentului European şși al Consiliului privind interzicerea compușilor organostanici pe nave (!), în special articolul 6 alineatul (3), articolul 7 al doilea paragraf şi articolul 8, întrucât: (1) Regulamentul (CE) nr. 782/2003 prevede adoptarea de către Comisie a unui număr de măsuri în vederea punerii în aplicare a respectivului regulament în cazul în care Convenția internațională privind controlul sistemelor antivegetative dăunătoare utilizate la nave (denumită în continuare Convenţia AFS), adoptată la 5 octombrie 2001, nu va fi intrat în vigoare până la 1 ianuarie 2007. (2) Această convenție nu a intrat în vigoare până în acest moment. (3) Prin urmare, este necesară adoptarea unor măsuri care să permită navelor aflate sub pavilionul unei țări terțe să facă dovada conformității cu articolul 5 din Regula- mentul (CE) nr. 782/2003 și care să prevadă dispoziții cu privire la inspecțiile portuare efectuate de statul în care se află portul respectiv. (4) Articolul 8 din Regulamentul (CE) nr. 782/2003 prevede faptul că respectivul regulament poate fi modificat pentru a se ține seama de evoluțiile la nivel internațional și, în special, la nivelul Organizaţiei Maritime Internaţionale (denumită în continuare OMI) sau pentru a-i spori efica- citatea din perspectiva experienței acumulate. (5)  Comitetul pentru protecția mediului marin din cadrul OMI (denumit în continuare MEPC), în conformitate cu regula 1(4)(a) din anexa 4 la Convenția ASF, a adoptat Instrucţiunile pentru inspecţia și avizarea sistemelor anti- vegetative utilizate la nave, prin intermediul rezoluției MEPC.102(48) din 11 octombrie 2002. (6)  În temeiul articolului 11 alineatul (2) din Convenția AFS, MEPC a adoptat Instrucţiunile pentru inspectarea () JO L 115, 9.5.2003, p. 1. sistemelor antivegetative utilizate la nave, prin inter- mediul rezoluţiei MEPC.105(49) din 18 iulie 2003. (7)  În temeiul articolului 11 alineatul (1) din Convenția AFS, MEPC a adoptat Instrucţiunile pentru colectarea rapidă de probe de pe sistemele antivegetative utilizate la nave, prin intermediul rezoluției MEPC.104(49) din 18 iulie 2003. (8) Până la intrarea în vigoare a convenției AFS, este oportună aplicarea prevederilor acesteia navelor aflate sub pavilionul unui stat care este parte la convenție. În mod similar, navele aflate sub pavilionul unui stat care nu este parte la Convenția AFS nu trebuie să se bucure de un tratament mai favorabil în Comunitate. (9) Măsurile prevăzute de prezentul regulament sunt conforme cu avizul Comitetului pentru siguranța maritimă şi prevenirea poluării de către nave înființat prin Regulamentul (CE) nr. 2099/2002 al Parlamentului European şi al Consiliului (?), ADOPTĂ PREZENTUL REGULAMENT: Articolul 1 Prezentul regulament urmăreşte: — instituirea măsurilor necesare pentru a permite navelor aflate sub pavilionul unui stat terţ care pătrund în portul sau în terminalul marin ale unui stat membru să facă dovada conformării la dispozițiile articolului 5 din Regulamentul (CE) nr. 782/2003; — instituirea procedurilor pentru controlul efectuat de către statul membru în care se află portul respectiv; și — modificarea trimiterilor la declarația de conformitate AFS din Regulamentul (CE) nr. 782/2003 şși anexa I la respectivul regulament. Articolul 2 (1) Navele menționate la articolul 3 alineatul (1) litera (c) din Regulamentul (CE) nr. 782/2003 au obligația de a face dovada respectării articolului 5 din același regulament, în conformitate cu alineatele (2), (3) și (4) din prezentul articol. (') JO L 324, 29.11.2002, p. 1. Regulament modificat ultima dată prin Regulamentul (CE) nr. 93/2007 al Comisiei O L 22, 31.1.2007, p. 12).